‘పరిమితి పెంపు
 
న్యూఢిల్లీ, నవంబరు 14: వేతనాల చెల్లింపులు, వ్యాపార లావా దేవీలు సజావుగా సాగేందుకుప్రభుత్వం తాజాగా కరెంటుఖాతా దారులకు కొన్ని సడలింపులు ప్రకటించింది. గతవారం పెద్ద నోట్ల చెలామణి రద్దును ప్రకటించిన ప్రభుత్వ నిర్ణయం వల్ల వ్యాపారరంగాలు ఎక్కువగా దెబ్బతిన్నాయి. ఎక్కువ శాతం ప్రభుత్వం కొత్తగా మైక్రో క్యాష్‌ మెషిన్‌లను దేశవ్యాప్తంగా ఏర్పా టుచేయాలని భావిస్తోంది. అంతేకాకుండా బ్యాంకులను లావా దేవీలు వినియోగఛార్జీను రద్దుచేయాలని ఆదేశించింది. డెబిట్‌ కార్డులు, క్రెడిట్‌ కార్డులపై ఛార్జీలు వసూలు చేయవద్దని ఆదేశిం చినట్లు ఆర్థిక వ్యవహారాల కార్యదర్శి శక్తికాంతదాస్‌ మీడియాకు తెలిపారు. మూడునెలలకుపైగా కొనసాగుతున్న కరెంటుఖాతా లకు వారానికి గరిష్టంగా రూ.50వేలవరకూ విత్‌డ్రాచేసుకునే సౌకర్యం కల్పిస్తున్నట్లు వెల్లడించారు. ప్రభుత్వానికి ఇదేవిషయ మై లెక్కకు మించిన అభ్యర్ధనలు, విజ్ఞప్తులు వచ్చాయి. కార్మికులు ఉద్యోగులకు వేతనాలు పంపిణీచేయడం కూడా కష్టం అవుతోందని, చిల్లరఖర్చులకు కూడా విత్‌డ్రా సౌకర్యం లేదని అనేక ఉత్పత్తిసంస్థలు, వాణిజ్యసంస్థల నుంచి ఫిర్యాదు లు అందాయి. కరెంటుఖాతాలు ఉన్న బిజినెస్‌ సంస్థలకు వారంలో రూ.50వేల వరకూ విత్‌డ్రా చేసుకునేందుకు వీలు కల్పించామని దాస్‌వివరించారు. వాణిజ్యరంగాలు, పారిశ్రామిక రంగాల్లోనే ఎక్కువగా వాడకం ఖాతా (కరెంటుఖాతా)ను విని యోగిస్తారు. దీనిపై లావాదేవీలకు పరిమితులు ఉండవు. రోజు లో ఎన్ని లావాదేవీలైనాసరే నిర్వహించుకునే సదుపాయం ఉం టుంది. ముందురోజే ప్రభుత్వం విత్‌డ్రా పరిమితిని రెండువేల నుంచి 2500కు పెంచింది. వారంలో 20 వేల రూపాయల వరకూ గరిష్టపరిమితిని రూ.24వేలకు పొడిగించింది.
రోజు వారి బ్యాంకు ఖాతాల నుంచి పదివేల రూపాయలు విత్‌డ్రా అనేది తొలగించింది. ఎటిఎం విత్‌డ్రా పరిమితులు పెంచడంతో కొంత అలజడి తగ్గుతుందని అంచనా. పాతనోట్ల మార్పిడి విధానంలో ప్రభుత్వరంగ బ్యాంకుల్లో అత్యధికంగా భారతీయ స్టేట్‌బ్యాంకులో జమ అయ్యాయి. ఇప్పటివకూ బ్యాంకులో దేశవ్ప్తాంగా 75వేల 945 కోట్ల రూపాయలు పాతనోట్లు జమ అయినట్లు ఒక సీనియర్‌ అధికారి వెల్లడించారు. ఇవన్నీ కూడా కేవలం రూ.500నోట్లు, రూ.1000నోట్లు మాత్రమే. 165.78 లక్షల లావాదేవీల్లో ఈ మొత్తం జమఅయింది. అంతేకాకుండా బ్యాంకు పాతనోట్ల మార్పిడిద్వారా 3753 కోట్ల నోట్లు మార్పిడి చేసిందని వివరించారు. క్యాష్‌ విత్‌డ్రాలు కూడా 7705 కోట్లు గాఉన్నాయి.
103.09లక్షల లావాదేవీలు జరిగినట్లు అంచనా. మరో విచిత్రం ఏమంటే బ్యాంకులు ఎటిఎం లావాదేవీలను మెరుగుపరిచాయి. ఎటిఎంలలో కూడా రూ.2000నోట్లు సోమ వారం నుంచే పంపిణీచేస్తున్నట్లు ప్రకటించాయి. అంతేకాకుండా బ్యాంకింగ్‌ కరస్సాండెంట్లు కూడా నగదును రెట్టింపు సార్లు విత్‌డ్రా చేసుకోవచ్చు. 50 వేల వరకూ నగదును తమ వద్ద ఉంచుకునే వెసులుబాటును కల్పించారు. ఇప్పటివరకూ బ్యాం కుల్లో 18 కోట్ల లావాదేవీలు జరిగినట్లు కూడా ప్రకటించింది. మైక్రో ఏటిఎంల ఏర్పాటుద్వారా నగదు సమస్యను కొంత వరకూ తీర్చవచ్చని భావించినప్రభుత్వం రిజర్వుబ్యాంకు, జాతీ య చెల్లింపులసంస్థల సౌజన్యంతోదేశవ్యాప్తంగా మైక్రో ఏటిఎం లు ఏర్పాటుచేస్తోంది. ప్రభుత్వ కార్యాలయాలు విభాగాలు, కేంద్రప్రభుత్వరంగ సంస్థలు కేవలం ఇ-పేమెంట్‌ విధానంలో మాత్రమే కొనసాగాలి. సోమవారం కొన్నిప్రాంతాల్లో గురునానక్‌ జయంతికారణంగా మూతపడ్డాయి.
ఎటిఎంలు మాత్రం పనిచేస్తు న్నాయి. పాతనోట్ల మార్పిడి, క్యాష్‌ డిపాజిట్‌కు, ఎటిఎంల ద్వారా డిపాజిట్‌, విత్‌డ్రాలకు బ్యాంకుల్లో ప్రత్యేకక్యూలు ఏర్పాటుఏసారు. సీనియర్‌ సిటిజన్లు, వికలాంగులైన వారికి ప్రత్యేక సేవలు అందిం చాలని ముందే మార్గదర్శకాలున్నట్లు ప్రభుత్వం ప్రకటించింది. మైక్రో ఎటిఎంలు అంటే..! మైక్రో ఎటిఎంలు ఏర్పాటుచేస్తామని ప్రభుత్వం చెపుతున్న ఈ కొత్త పరికరాలపై సర్వత్రా ఉత్కంఠనెలకొంటున్నది. ప్రస్తుతం నగదు సమస్యను తీర్చేందుకు మైక్రో ఎటిఎంలు ఏర్పాటు చేస్తా మని చెపుతున్నారు. గ్రామీణ, పట్టణప్రాంతాల్లోని ప్రజలకు ఈ సమస్య కొంతవరకూ తీరిపోతుంది. మైక్రో ఎటిఎంలులంటే పాయిట్‌ ఆఫ్‌ సేల్‌ పరికరాల కిందకే వస్తాయి. వాటిని ఎక్క డికైనా తీసుకెళ్లవచ్చు.
ఏబ్యాంకులో ఖాతా ఉన్నప్పటికీ కస్ట మర్లు ఈ పాయింట్‌ ఆఫ్‌ సేల్‌ సాయంతో డిపాజిట్లు, విత్‌డ్రా లు చేసుకోవచ్చు. అయితే మైక్రో ఎటిఎంలకు బయోమెట్రిక్‌ గుర్తింప ఉంటుంది. వయా ఆధార్‌ కార్డుసాయంతోనే నిర్వహిం చుకోవాలి. డెబిట్‌కార్డులు, రూపేకార్డులు, మొబైల్‌ఫోన్‌ నంబరు వంటివి కీలకం అవుతాయి. డిపాజిట్లు, విత్‌ డ్రాయల్స్‌, నిధుల బదిలీ వంటివి చేసుకోవచ్చు. ఇ-కెవైసి ఆధారంతో మైక్రోఏటిఎం విస్తృత సేవలందిస్తుందని బ్యాంకర్లు కూడా చెపుతున్నారు. ఇందుకు ప్రత్యేక మౌలికవనరులు ఏమి అవసరం లేదు. బ్యాంకింగ్‌ కరస్పాండెంట్‌, లేదా కిరాణా వాలాతో ఈ లావాదేవీలు చేసుకునే అవకాశం ఉంటుంది.